<classify> WASHINGTON, MAREKANI RAIS Donald Trump amesema hakuna kama yeye kwa kuviondoa vikosi vya Marekani katika eneo laKaskazini Mashariki mwa Syria. Lakini ametetea kikamilifuhatua ambayo imekosolewa na wengi wanaohoji kwamba inahatarisha utulivu katikaeneo la Mashariki ya Kati na kuhatarisha maisha ya washirika wa kikurdi nchiniSyria walioisaidia Marekani kukabiliana na kundi linalojiita dola la kiislamu,IS nchini Syria. Hata hivyo Uturuki inawatajawapiganaji hao wa Kikurdi kuwa ni magaidi na kuanzisha opareshini ya kijeshidhidi yao. Trump alisema kuwa Marekanihaiwezi kupigana vita visivyokuwa na mwisho. Trump alilitaja eneo hilo laMashariki ya Kati kuwa eneo lisilokuwa na matumaini licha ya kuhusika kwa jeshila Marekani kwa miaka mingi pamoja na uwekezaji wa kifedha. Trump alisema anapeleka dolamilioni 50 za msaada wa dharura kuwasaidia wakristo na watu wa madehebu mengineya kidini yalio na jamii za wachache nchini Syria.  <topic>: KIMATAIFA 